|  |
| --- |
| +\*xfs\*pvs\*Akl\*cvA\*xBj\*tCi\*taj\*gia\*obj\*seb\*pBk\*-+\*yqw\*sfc\*tbr\*trn\*ugc\*yla\*icz\*uwD\*blj\*yma\*zew\*-+\*eDs\*ors\*okz\*lyd\*lyd\*rtE\*cty\*lyd\*ruE\*rla\*zfE\*-+\*ftw\*Bjj\*xmi\*Cbi\*swv\*ttB\*hxs\*sps\*nqk\*gis\*onA\*-+\*ftA\*xCc\*hyc\*jgz\*wdn\*qyc\*dys\*lja\*trc\*bxg\*uws\*-+\*xjq\*mCz\*mzo\*vtb\*rwt\*jlm\*tmz\*Clw\*bko\*ohz\*uzq\*- |

|  |
| --- |
|  |

|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 230-02/25-01/25 |
| URBROJ: 2170-31-02/1-25-19 |
| Punat, 17. srpnja 2025. godine |

 Općina Punat, općinski načelnik, OIB: 59398328383, na temelju članka 26. Pravilnika o financiranju programa, projekata i javnih potreba sredstvima proračuna Općine Punat („Službene novine Primorsko-goranske županije“ broj 1/16) donosi

**ODLUKU**

**o programima ili projektima kojima su odobrena financijska sredstva**

**Članak 1.**

 Na temelju provedenog Javnog natječaja za financiranje programa i projekata od interesa za opće dobro koje provode udruge u razdoblju 1.4. – 30.6.2025. godine, Povjerenstvo za ocjenjivanje prijavljenih programa i projekata u postupku ocjenjivanja prijavljenih programa i projekata utvrdilo je prijedlog za odobravanje financijskih sredstava za prijavljene programe i projekte prema prioritetnim područjima.

**Članak 2.**

Uzimajući u obzir sve činjenice i prijedlog Povjerenstva za ocjenjivanje prijavljenih programa i projekata, financijska sredstva odobravaju se programima i projektima kako slijedi:

**PROGRAMI JAVNIH POTREBA U SPORTU**

|  |  |  |  |
| --- | --- | --- | --- |
| **Red.****br.** | **Naziv udruge** | **Naziv programa/projekta** | **Odobreni iznos****(EUR)** |
| 1. | Karate klub „Krk Croatia“ | Sportsko obrazovni program | 1.000,00 |
| 2. | Karate klub „Krk Croatia“ | Krk Open | 1.000,00 |
| 3. | Karate klub „Krk Croatia“ | „Priprema, pozor, sad“ | 800,00 |
| 4. | MK Futsal Dinamo | Ljetni kamp Punat | 1.200,00 |
| 5. | Nogometni klub Vihor Baška | Natjecanja | 1.000,00 |

**PROGRAMI CIVILNOG DRUŠTVA**

|  |  |  |  |
| --- | --- | --- | --- |
| **Red.****br.** | **Naziv udruge** | **Naziv programa/projekta** | **Odobreni iznos****(EUR)** |
| 1. | Udruga veterana Domovinskog rata otok Krk | Program 2025 | 1.577,33 |
| 2. | Udruga Moj otok | Kreativne radionice „Sačuvajmo baštinu“ | 500,00 |
| 3. | GAIA NOVA | Samo zdravo 2025. | 500,00 |
| 4. | Eko udruga „Jelenje vode“ | Očuvajmo okoliš u Općini Punat | 300,00 |
| 5. | Foto klub Krk | Otisak fotografije u kamenu | 200,00 |

**Članak 3.**

 Udruge kojima je odobreno samo djelomično financiranje programa ili projekta dužne su prije potpisivanja ugovora o financiranju dostaviti izmijenjeni Obrazac proračuna programa/projekta s navedenim troškovima do visine odobrenog iznosa.

**Članak 4.**

Udrugama se može na njihov zahtjev, kojeg su dužni podnijeti u roku od osam dana od dana primitka ove Odluke, omogućiti uvid u ocjenu njihovog programa ili projekta uz pravo Općine Punat da zaštiti tajnost podataka o osobama koje su ocjenjivale program ili projekt. Zahtjev za uvidom u ocjenu programa ili projekta ne smatra se prigovorom.

**Članak 5.**

Udruge imaju pravo podnijeti prigovor isključivo na natječajni postupak te eventualno bodovanje nekog kriterija s 0 bodova.

Prigovor se podnosi Jedinstvenom upravnom odjelu Općine Punat u pisanom obliku u roku od 8 dana od dana dostave ove Odluke te o njemu odlučuje Povjerenstvo za odlučivanje o prigovorima.

Konačnu odluku po prigovoru, uzimajući u obzir mišljenje Povjerenstva za odlučivanje o prigovorima, donosi načelnik Općine Punat.

Prigovor, u pravilu, ne odgađa izvršenje Odluke i daljnju provedbu natječajnog postupka.

Prigovor se ne može podnijeti na odluku o visini dodijeljenih sredstava.

**Članak 6.**

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf., v.r.